Câștigul salarial mediu nominal net a fost în luna iulie de 2.391 lei, în creștere față de luna precedentă cu 11 lei (+0,5%), arată datele Institulului Național de Statistică.

Valorile cele mai mari ale câștigului salarial mediu nominal net s-au înregistrat în activități de servicii în tehnologia informației, inclusiv activități de servicii informatice (6.009 lei), iar cele mai mici în hoteluri și restaurante (1.418 lei).

Comparativ cu luna iulie a anului precedent, câștigul salarial mediu nominal net a crescut cu 15,1%.

Indicele câștigului salarial real a fost de 100,2% pentru luna iulie 2017 față de luna precedentă. Față de luna octombrie 1990, indicele câștigului salarial real a fost de 180,0%, cu 0,3 puncte procentuale mai mare față de cel înregistrat în luna iunie 2017.